section_heading: Zodijački znakovi (horoskopski znakovi)
paragraph_text: U astrologiji je zodijački krug od 360° podijeljen u 12 segmenata, svaki po 30°, počevši od proljetnog ekvinocija. Svaki je segment dobio ime po astronomskom zviježđu, i s njima su se približno i podudarali u 12. st. pr. Kr. kad su Babilonci uveli ovu podjelu zodijaka na zviježđa. Zbog precesije ekvinocija i točnije definicije zviježđa znakovi zodijaka i zviježđa se ne podudaraju.